For begge værter er der udtænkt et koncept for hele sæsonen, som skal give en rød tråd mellem udtrykkene i de forskellige programmer.
Sarah Grünewald er i år stylet efter et sofistikeret, moderne og klassisk red carpet-look, som seerne kan lade sig inspirere af.
Det betyder også, at konceptet for værtens hår og makeup er “enkelte stylinger”.
Derfor har hendes frisurer haft mindre variation fra gang til gang i år modsat tidligere. Hun har haft krøller, glat hår, pandehår og enkelte opsætninger.
Alt sammen for at man kan se Sarah i sin enkelthed, som hendes makeupartist udtrykker det.
Sarah Grünewald skal være sig selv – og det samme skal hendes medvært Martin Johannes Larsen.
Han er en moderne version af en mandlig vært. Hans frisure passer ind i tidens trend for mandlige klipninger, ligesom han er stylet efter tidens mode.
Eksempelvis har han ikke skjorte under jakkesættet og bærer smykker, hvilket giver ham et klassisk look med kant, der også harmonerer godt med Martin Johannes Larsens egen stil.